《游圭峰次覆白沙韵呈刘可大年兄 其二》
明代·陈经纶

岸帻高楼谁与陪，数竿修竹数枝梅。野花啼鸟无春夏，雨迹云踪有卷开。

漫把石斋诗屡诵，载思别驾马曾来。悠悠俯仰乾隆阔，一笑清风满玉台。

作者简介：（1464—?）明广东新会人，字汝学。成化二十三年进士。授南京户部主事，以忤权贵，谪象州同知。至官安抚徭民，修学劝教。卒官。有《寒泉遗稿》。